cyanic-selkie/wikianc huggingface dataset:
DC Extended Universe
DCEU sākās ar filmu "Tērauda vīrs" (2013), kas ir Supermena filmu sērijas atsāknēšana, kam sekoja "Betmens pret Supermenu: Taisnības rītausma" (2016), kas kalpoja kā Betmena filmu sērijas atsāknēšana. Šīm filmām sekoja "Pašnāvnieku vienība" (2016), "Brīnumsieviete" (2017), "Taisnības līga" (2017; 2021. gadā izlaista filmas režisora versija "Zeka Snaidera Taisnības līga" (Zack Snyder's Justice League)), "Akvamens" (2018), "Šezam!" (2019), "Plēsīgie putni" (2020), "Brīnumsieviete 1984" (2020), "Pašnāvnieku vienība: Jauna misija" (2021) un "Melnais Ādams" (2022). Starp plānotajām filmām ir "Šezam! Dievu dusmas" (Shazam! Fury of the Gods), "Zibsnis" (The Flash), "Zilais skarabejs" (Blue Beetle) un Aquaman and the Lost Kingdom, kurai pirmizrāde ieplānota 2023. gadā, bet pārējās filmas atrodas dažādās filmu veidošanas stadijās. DCEU paplašināja 2022. gadā izveidojot televīzijas seriālu Peacemaker straumēšanas servisam HBO Max.
Šī ir devītā visu laiku ienesīgākā filmu franšīze, kas visā pasaulē nopelnījusi 6,1 miljardu ASV dolāru. Franšīzes ienesīgākā filma ir "Akvamens", kas nopelnījusi 1,15 miljardus ASV dolāru, tādējādi kļūstot par pelnošāko filmu, kas balstīta uz DC komiksiem. Franšīzes filmas parasti saņem dažādas kritiķu atsauksmes.
Etimoloģija
Kad paziņoja par filmu sēriju, fani un plašsaziņas līdzekļi visumu devēja par DC Cinematic Universe, saskaņā ar jau pastāvošo Marvel Cinematic Universe (MCU) nosaukumu. Entertainment Weekly rakstā par filmu "Betmens pret Supermenu: Taisnības rītausma", raksta autore Keita Staskēviča jokodama nosauca to par DC Extended Universe™. Šis termins un saīsinājums DCEU ātri vien izplatījās presē un fanu vidū, ar to apzīmējot pastāvošo filmu franšīzi. Saskaņā ar Vulture autoru Abrahama Rīsmena teikto, DC viņam 2017. gada septembrī apstiprināja, ka termins netika lietots iekšēji un viņi to neuzskatīja par oficiālu. 2016. gadā daļā no DC Films Presents: Dawn of the Justice League, gan Džefs Džonss, gan Kevins Smits franšīzes nosaukumu dēvēja kā Justice League Universe (lv). 2018. gadā festivāla Sandjego Comic-Con DC Films stendā, demonstrējot dažas nākamās filmas, tika parādīts video klips ar vārdiem Welcome to the Worlds of DC (lv), tāpēc daži plašsaziņas līdzekļi to saprata kā DC jauno kopīgo filmu franšīzes nosaukumu — Worlds of DC. Tomēr 2020. gada martā C2E2 pasākuma laikā Džims Lī nosauca franšīzi par DC Extended Universe. Franšīze oficiāli saucas par DC Extended Universe arī WarnerMedia straumēšanas pakalpojumā HBO Max.
Attīstība
2002. gadā Volfgangs Petersens vēlējās pēc Akivas Goldsmana scenārija uzņemt filmu Batman vs. Superman. Pēc tam, kad Dž.Dž. Eibramss iesniedza projektu Superman: Flyby, Warner Bros. atcēla Petersena filmas izstrādi, lai pievērstos individuāliem Supermena un Betmena projektiem. 2007. gada februārī Warner Bros. nolīga Mišelu un Kīranu Malrūnijus, lai uzrakstītu scenāriju filmai par Taisnības līgu. Kristians Beils, kurš atveidoja Betmenu 2005. gadā filmā "Betmens: Sākums", šai lomai nepiekrita, tāpat kā Brendons Rūts, kurš atveidoja Supermenu 2006. gada filmā "Supermens atgriežas". Džordžs Millers tika nolīgts, lai režisētu filmu, kas sauktos Justice League Mortal, ar Ārmiju Hammeru Betmenu lomā, D. Dž. Kotronu Supermena lomā, Ādamu Brodiju Zibšņa lomā, Santjago Kabreru Akvamena lomā, Common Zaļās laternas lomā, Meganu Geilu Brīnumsievietes lomā, Hjū Kijasu-Bīrnu Marsiešu mednieka lomā un Džeju Barušelu Maksvela Lorda lomā. 2008. gada janvārī projekts tika apturēts uz nenoteiktu laiku, jo netika nodrošināti nodokļu atvieglojumi filmēšanai Austrālijā, kā arī Amerikas Scenāristu ģildes streiks apturēja scenārija veidošanu.
2013. gadā tika ieplānots atjaunot Supermena franšīzi, tādējādi "Tērauda vīrs" kļuva par pamatu turpmākajām DC filmām. Filma saturēja atsauces uz citiem DC visuma personāžiem, tāpēc, ja tā būtu veiksmīga, tā varētu aizsākt kopīgu visumu. Dažas dienas pirms filmas pirmizrādes jūnijā tika paziņots, ka režisors Zeks Snaiders un scenārists Deivids Gojers uzsāks darbu pie turpinājuma. Jūlijā Sandjego Comic-Con laikā tika atklāts, ka turpinājumā viens no galvenajiem tēliem būs Betmens, veidojot kopīgo visumu. 2014. gada oktobrī Warner Bros. paziņoja par desmit DC filmu sēriju.
Kamēr Marvel Cinematic Universe (MCU) ietver arī televīzijas seriālus, DCEU sērijā ir tikai pilnmetrāžas filmas. Vairākiem televīzijas seriāliem ar DC personāžiem ir savs alternatīvais visums, kas zināms kā Arrowverse. DC galvenais radošais direktors Džefs Džonss skaidroja atšķirību starp Marvel Studios pieeju un viņu kinematogrāfisko visumu, sakot: "Mēs uz to skatāmies kā uz multivisumu. Mums ir mūsu TV visums un mūsu kino visums, bet tie pastāv vienlaikus. Mums, radošajiem, ir jāļauj ikvienam izgatavot labāko iespējamo produktu, stāstīt labāko stāstu, darīt labāko pasaulē. Katram ir savs redzējums, un tu tiešām gribi ļaut vīzijām spīdēt... Tā ir pavisam citāda pieeja." 2015. gada jūnijā Warner Bros. radošās attīstības prezidents Gregs Silvermens izteica savu viedokli šim kinematogrāfiskajam visumam, sakot: "Mēs... ņemam šos mīļos personāžus un ieliekam tos filmu veidotāju rokās un pārliecināmies, ka tie visi savstarpēji saskan. Jūs redzēsiet atšķirību, kad redzēsiet... lietas, pie kurām mēs strādājam."
2016. gada maijā pēc filmas "Betmens pret Supermenu: Taisnības rītausma" saņemtās kritikas, Warner Bros. izveidoja DC Films nodaļu ar Džefu Džonsu un Warner Bros. izpildviceprezidentu Džonu Bergu vadībā, kas pārrauga ražošanu, veidojot vienotu radošu virzienu franšīzei. DC Films nav pilnībā autonoms, Džonss ir pakļauts DC prezidentei Daienai Nelsonei, bet Bergs — Silvermenam. Čārlzs Rovens nomainīja pienākumus no producenta nākamajām DC filmām, kurām viņš bija producents kopš 2005. gada "Betmens: Sākums", uz administratīvā izpildproducenta amatu. Decembrī Silvermens tika atstādināts no savu pienākumu veikšanas Warner Bros, un viņa vietu ieņēma Tobijs Emmerihs. Līdz 2017. gada janvārim Džonss un Bergs pakļāvās Emmeriham. Pēc filmas "Brīnumsieviete" finansiālajiem panākumiem un pozitīvām kritiķu atsauksmēm Džonss 2017. gada jūnijā paziņoja, ka turpmākās filmas fokusēsies uz varoņu sirdi, humoru, cerībām, varonību un optimismu. Tomēr pēc filmas "Taisnīguma līga" mazajiem kases ienākumiem Bergs 2018. gada janvārī atkāpās no sava amata un kļuva par ražošanas partneri kopā ar Roju Lī. DC centās arī kliedēt filmu kopīgo raksturu, Daienai Nelsonei sakot: "Mūsu nodoms, protams, ir virzīties uz priekšu, izmantojot nepārtrauktību, lai palīdzētu panākt, ka nekas nemainās tādā veidā, kam nav jēgas, bet nav nekādas prasības attiecībā uz vispārēju stāstījumu vai savienojamību šajā visumā... Virzoties uz priekšu, jūs redzēsiet, ka DC kino visums ir visums, kas nāk no filmas veidotāja sirds, kurš tos rada."
2018. gada janvārī Valters Hamada tika iecelts par DC Films prezidentu un DCEU līdzveidotāju, nomainot Bergu. Nākamajā mēnesī Šantala Nonga tika iecelta par DC Films viceprezidentu. Abi tika nolīgti, lai kopā ar Džonsu pārraudzītu franšīzi, kā galvenie ražošanas grupas vadītāji. Tomēr 2018. gada jūnijā Džonss atkāpās no saviem pienākumiem. Viņš izveidoja uzņēmumu Mad Ghost Productions, lai viņam kā scenāristam un producentam būtu lielāka loma dažādos DC medijos. Pēc filmas "Akvamens" finansiālajiem panākumiem Warner Bros. vadītājs Kevins Tsudžihara sacīja, ka turpmākā filmu sērija būs vērsta uz atsevišķu personāžu stāstiem, nevis uz savstarpējo savienojamību.
"Tērauda vīrs" (2013)
Kals Els / Klārks Kents, kurš uz Zemes ieradās pirms daudziem gadiem kā zīdainis no Kriptona, mēģina saprast kādēļ tika uz šejieni nosūtīts. Uzaudzis pie audžuvecākiem Džonatana un Martas Kentiem, Klārks pieņem vārdu Supermens un uzzina, vai viņa spējas ir domātas miera uzturēšanai vai pasaules iekarošanai.
Apspriežot filmas "Tumšais bruņinieks atgriežas" sižetu, Deivids Gojers pastāstīja Kristoferam Nolanam savu ideju par Supermena stāstu mūsdienīgā kontekstā. Gojera idejas iespaidots, Nolans šo ideju nodeva studijai, kas nolīga Nolanu producēšanai un Gojeru scenārija veidošanai, balstoties uz filmas "Tumšais bruņinieks" finansiālajiem panākumiem un pozitīvajām kritiķu atsauksmēm. Zeks Snaiders 2010. gada oktobrī piekrita režisēt filmu. 2011. gada janvārī, Henrijs Kevils tika apstiprināts Klārka Kenta / Supermena lomai. Pārējās lomas atveidoja Eimija Adamsa (Luisa Leina), Maikls Šenons (ļaundaris ģenerālis Zods), Daiena Leina (Marta Kenta), Kevins Kostners (Džonatans Kents), Rasels Krovs (Džors Els), un Lorenss Fišbērns (Perijs Vaits). Filmēšana sākās. Filmas "Tērauda vīrs" pirmizrāde Ziemeļamerikā notika.
"Betmens pret Supermenu: Taisnības rītausma" (2016)
2013. gada jūnijā tika ziņots, ka Snaiders un Gojers veidos filmas "Tērauda vīrs" turpinājumu. Nolans kā padomdevējs bija filmas izpildproducents. Jūlijā Sandjego Comic-Con laikā Warner Bros. paziņoja, ka Supermens un Betmens pirmo reizi tiksies kinofilmā, kas būs turpinājums filmai "Tērauda vīrs", kā arī Betmena filmu sērijas atsākšana. Pēc Snaidera teiktā, filma guvusi iedvesmu no komiksa The Dark Knight Returns. Kevils, Adamsa, Leina un Fišbērns atveidos jau ierastās lomas. Augustā Bens Afleks tika apstiprināts Brūsa Veina / Betmena lomai. Decembrī Gala Gadota tika apstiprināta Daienas Prinsas / Brīnumsievietes lomai, atzīmējot komiksu varones pirmo parādīšanos pilnmetrāžas spēlfilmā. Vēl pēc mēneša Kriss Terio tika nolīgts, lai pārrakstītu Gojera scenāriju. 2014. gada janvārī filmas pirmizrāde tika atlikta no un, lai filmas veidotājiem dotu "laiku pilnībā aptvert savu redzējumu, ņemot vērā stāsta sarežģīto vizuālo raksturu". Vēlāk tajā pašā mēnesī Džese Aizenbergs un Džeremijs Aironss tika apstiprināti Leksa Lutora un Alfrēda Penivorta lomām. 2014. gada maijā tika paziņots filmas nosaukums "Betmens pret Supermenu: Taisnības rītausma". Sākotnējā filmēšana notika Austrumlosandželosas koledžā, bet  Detroitā sākās pārējais filmēšanas process, kas turpinājās Ilinoisā, Ņūmeksikā, Āfrikā un Klusā okeāna dienvidos. Pēc atkārtotas pirmizrādes datumu maiņas, tā notika Ziemeļamerikā.
Filmas darbība notiek 18 mēnešus pēc filmas "Tērauda vīrs" notikumiem. Filmā "Betmens pret Supermenu: Taisnības rītausma" parādās arī citi populāri komiksu varoņi: Ezra Millers Berija Alena / Zibšņa lomā, Džeisons Momoa Artūra Karija / Akmena lomā, Rejs Fišers Viktora Stouna / Kiborga lomā un Džo Mortons doktora Silasa Stouna lomā. Tāpat filmā īsā ainā parādās Stepenvulfs, kurš ir galvenais antagonists filmā "Taisnības līga". Šī aina netika iekļauta filmas kino versijā, bet to 28. martā tiešsaistē parādīja Warner Bros. un iekļāva to Ultimate Edition mājas video izdevumā.
"Pašnāvnieku vienība" (2016)
Pēc Supermena nāves slepena valdības aģentūra vervē ieslodzītos superļaundarus, lai izpildītu bīstamus melnos darbus un glābtu pasauli apmaiņā pret apžēlošanu.
2009. gada februārī, pirms DCEU izveides, Warner Bros. sāka veidot filmu par Pašnāvnieku vienību, kam Dens Lins tika nolīgts par producentu un Džastins Markss rakstīt scenāriju. 2014. gada oktobrī Warner Bros. paziņoja par darba uzsākšanu pie filmas "Pašnāvnieku vienība" un par tās režisoru apstiprināja Deividu Eijeru. Decembrī atklājās, ka Eijers rakstīs arī scenāriju. Galvenās lomās apstiprināja Villu Smitu kā Dedšotu, Margotu Robiju kā Arli Kīnu, Džēredu Leto kā Džokeru, Džaju Kortniju kā kapteini Bumerangu, Džeju Ernandesu kā El Diablo, Adevali Akinnuoii-Agbadži kā Killerkroku, Karenu Fukuharu kā Katanu, Karu Delevinju kā Valdzinātāju, Vaiolu Deivisu kā Amandu Volleri un Juelu Kinnamanu kā Riku Flegu. Sākotnēji Toms Hārdijs tika apstiprināts Rika Flega lomai, taču viņš pameta projektu, jo nevarēja to saskaņot ar filmas "Cilvēks, kurš izdzīvoja" uzņemšanas grafiku. Filmēšana sākās Toronto un tās apkārtnē. Filmēšana noslēdzās. Filmas "Pašnāvnieku vienība" pirmizrāde notika Ziemeļamerikā.
Filmas darbība norisinās pēc filmas "Betmens pret Supermenu: Taisnības rītausma" notikumiem. Filmā epizodiskās lomās ir arī Afleks kā Brūss Veins / Betmens un Millers kā Berijs Allens / Zibsnis. Nobeiguma starptitru ainā Vollere restorānā satiekas ar Veinu un pasniedz viņam dokumentāciju, kurā ir informācija par nākotnes Taisnības līgas dalībniekiem.
"Brīnumsieviete" (2017)
Daiena no Temiskiras, amazoņu cīnītāja, kas ir arī dieva Zeva meita, izmanto savus talantus un spējas, lai palīdzētu cilvēcei Pirmajā pasaules karā.
Izraēlas aktrise un modele Gala Gadota 2013. gada decembrī tika apstiprināta Daienas Prinsas / Brīnumsievietes lomai un parakstīja trīs filmu līgumu, kurā bija iekļauta arī solo filma. 2014. gada oktobrī Warner Bros. paziņoja par filmas "Brīnumsieviete" izstrādes sākšanu. Novembrī Mišela Maklārena tika apstiprināta par filmas režisori pēc Džeisona Fuhsa scenārija. 2015. gada aprīlī Maklārena pameta projektu radošo atšķirību dēļ. Vēlāk tajā pašā mēnesī par filmas jauno režisoru tika pasludināta Petija Dženkinsa. Jūlijā Kriss Pains tika apstiprināts Stīva Trevora lomai. Vēl filmā piedalās Konija Nīlsena karalienes Hipolites lomā, Robina Raita ģenerāles Antiopes lomā, Denijs Hjūtons Eriha Lūdendorfa lomā, Elēna Anaja doktores Indes lomā un Deivids Tjūliss kā Areja lomā. Filmēšana sākās 2015. gada novembrī un norisinājās Apvienotajā Karalistē, Francijā un Itālijā. Filmas "Brīnumsieviete" pirmizrāde Ziemeļamerikā notika.
"Taisnības līga" (2017)
Pēc tā, ka Dūmsdejs nogalināja Supermenu, Betmens un Brīnumsieviete izveido pārcilvēku komandu, lai apturētu Stepenvulfa draudus, kurš uz Zemes meklē trīs Mātes kastes.
2013. gada jūnijā tika ziņots, ka Gojers rakstīs "Taisnības līgas" scenāriju kā daļu no trīs filmu līguma, ko viņš parakstīja pirms filmas "Tērauda vīrs" veidošanas. 2014. gada aprīlī Snaideru apstiprināja par filmas režisoru. Filma oktobrī tika pieteikta kā Justice League Part One (lv). 2016. gada martā par scenāristu apstiprināja Krisu Terio, kurš apgalvoja, ka filma nebūs vizuāli tik drūma kā "Betmens pret Supermenu: Taisnības rītausma". Jūnijā Džefs Džonss paziņoja, ka filmas nosaukums ir nomainīts uz "Taisnības līga". Afleks, Kevils, Gadota, Momoa, Millers, Fišers, Aironss, Leina, Adamsa, Aizenbergs, Nīlsena, Raita un Mortons atveido lomas no iepriekšējām filmām. Kiarans Hainds tika apstiprināts Stepenvulfa lomai. No filmēšana norisinājās Warner Bros. studijā Līvesdenā, Anglijā, kā arī Londonas apkārtnē un Islandē. Filmēšana noslēdzās 2016. gada oktobrī. 2017. gada maijā Snaiders, sakarā ar meitas nāvi, atkāpās no darba pie filmas; viņa vietā darbu pie filmas pēcapstrādes pabeidza Džoss Vidons, kurš pārfilmēja atsevišķas ainas un vietām izmainīja scenāriju. Lai arī Vidons oficiāli netika atzīmēts kā pēcapstrādes režisors, viņš paveica pietiekami daudz papildu darbu, lai tiktu atzīmēts kā scenārija līdzautors. Filmas "Taisnības līga" pirmizrāde notika.
Filma "Taisnības līga" iepazīstināja ar dažādiem jauniem DCEU tēliem, tostarp Dž. K. Simonsu Džeimsa Gordona lomā, Emberu Hērdu Meras lomā un Billiju Krudapu Henrija Alena lomā. Papildu vēl Džo Manganello pēctitru ainā atveido Sleidu Vilsonu / Desstrouku, kur viņš smejas par sadarbību ar Leksu Lutoru. Ainas ar Kirsiju Klemonsu Airisas Vestas lomā un Vilemu Defo Nuidisa Vulko lomā tika izgrieztas no filmas.
"Zeka Snaidera Taisnības līga" (2021)
Dalītā reakcija uz filmas "Taisnības līga" fināla montāžu, kad Zeks Snaiders atstāja režisora pienākumus un filmas pēcapstrādes režiju vadīja Džoss Vidons, noveda pie diskusijas, kas to salīdzina situāciju pie filmas "Supermens 2". Gan "Taisnības līga", gan "Supermens 2" filmu režisori dažādu iemeslu dēļ tika aizstāti pirms filmas pabeigšanas, kā rezultātā otrs režisors būtiski mainīja katras filmas toni. Lai gan katra režisora nomaiņas iemesli atšķiras, 2005. gadā Ričards Doners spēja pabeigt savu Supermena versiju. Ticot, ka Snaiders ir safilmējis pietiekami daudz materiāla, lai pabeigtu filmu, tika sākta kampaņa Snyder Cut, lai ļautu Snaideram gluži kā Doneram izveidot savu filmas versiju. Tika izteikti argumenti, ka Snaidera versija būtu saliedētāka ar iepriekšējām franšīzes filmām nekā esošā filmas versija, ko Snaiders atteicies skatīties. Warner Bros. sākotnēji neapstiprināja nodomu veidot Snyder Cut.
2019. gada martā Snaiders apstiprināja, ka pastāv viņa sākotnējā filmas versija, un paziņoja, ka Warner Bros. to vajadzētu publiskot. Neskatoties uz to, novembrī Variety ziņoja, ka Warner Bros. diez vai izlaidīs Snaidera "Taisnības līgas" versiju kinoteātros vai HBO Max. Decembrī Snaiders savā sociālā tīkla Vero kontā ievietoja fotogrāfiju, kurā bija kastītes ar uzlīmēm Z.S. J.L Director's cut, un tekstu "Vai tas ir īsts? Vai tas eksistē? Protams, ka jā". Snaiders oficiāli paziņoja, ka HBO Max izlaidīs viņa "Taisnības līgas" versiju savā straumēšanas servisā 2021. gadā. Šī versija izmaksās vairāk kā 70 miljonus ASV dolāru, lai pabeigtu specefektus, muzikālo pavadījumu un montāžu, kā arī izveidotu četru sēriju seriālu par Snaidera filmas versijas oriģinālo vīziju, kur katra sērija būs stundu gara. Snaiders paziņoja, ka šī versija nebūs kanoniska DC Extended Universe kontinuitātei, bet gan pastāvēs līdzās filmām, ko viņš radījis. Lai pabeigtu projektu, 2020. gada septembrī tika paziņots, ka Kevils, Afleks, Gadota, Momoa, Fišers un Millers ir atgriezušies pie savām lomām, lai pabeigtu atsevišķas šīs versijas ainas. 2020. gada oktobrī Džēreds Leto paziņoja, ka filmā atveidos Džokera lomu.
"Akvamens" (2018)
Pusatlantīdietis Artūrs Karijs, bākas sarga palīgs, dodas vadīt Atlantīdas zemūdens karaļvalsti, lai apturētu savu pusbrāli karali Ormu, kurš cenšas apvienot septiņas zemūdens karaļvalstis ar virszemes pasauli.
2014. gada jūnijā Džeisons Momoa tika apstiprināts Artūra Karija / Akvamena lomai. Līdz augustam Vills Bīlls un Kurts Džonsteds sarakstīja konkurējošus scenārijus tēla filmai. Par filmas "Akvamens" izstrādi paziņoja oktobrī. 2015. gada jūnijā Džeimss Vans tika apstiprināts par filmas režisoru, lai veidotu filmu pēc Džonsteda scenārija. 2015. gada novembrī Deivids Leslijs Džonsons tika nolīgts jauna scenārija rakstīšanai. 2016. gada jūlijā Bīlls atgriezās pie scenārija izveides, balstoties uz Vana un Džefa Džonsa stāsta motīviem. Džonsons kopā ar Vanu un producentu Pīteru Safranu pārrakstīja Bīlla scenāriju. 2016. gada decembrī Patriks Vilsons tika apstiprināts Orma / Okeānu valdnieka, Akvamena pusbrāļa un filmas galvenais antagonista lomai. 2017. gada janvārī Jahja Abduls-Matīns II tika apstiprināts ļaundara Melnās mantas lomai. Hērda tāpat kā filmā "Taisnības līga" atveidoja Meras lomu. Pārējās lomās filmējās Vilems Defo kā Nuidiss Vulko, Temuera Morisons kā Akvamena tēvs Toms Karijs, Nikola Kidmena kā Akvamena māte karaliene Atlanna un Dolfs Lundgrēns kā karalis Nereuss. Filmēšana sākās Kvīnslendā, Austrālijā un noslēdzās. Filmas "Akvamens" pirmizrāde Ziemeļamerikā notika.
"Šezam!" (2019)
Sakot "Šezam", Billijs Batsons, 14 gadus jauns audžubērns, var pārvērsties par pieaugušu supervaroni. Viņš mācās kontrolēt savas spējas un cīnās pret ļaunajiem spēkiem, ko kontrolē Tadeuss Sivana.
2014. gada augustā Dveins Džonsons paziņoja, ka pievienosies projektam par supervaroni Šezamu, kas agrāk bija zināms kā kapteinis Marvels. Septembrī tika atklāts, ka Džonsons filmā atveidos antivaroni Melno Ādamu, un Dārens Lemke rakstīs scenāriju. Oktobrī Warner Bros. paziņoja par filmu izveidi. 2017. gada janvārī pie scenārija darbu uzsāka Henrijs Geidens. Jūlijā par filmas režisoru apstiprināja Deividu F. Sandbergu, un paziņoja, ka Džonsons filmā nepiedalīsies, bet gan filmēsies Melnā Ādama solo filmā. Filmas izstrāde sākās augustā. Oktobrī Zahariju Levi apstiprināja Šezama lomai, bet novembrī Ašers Endžels tika apstiprināts Billija Batsona lomai. Galvenā ļaundara Daktera Sivanas lomu atveido Marks Strongs. Pārējās lomas atveidoja Džeks Dilans Greizers, Greisa Fultona, Džovans Armands, Ians Čens un Feita Hermane kā Batsona pusbrāļi un pusmāsas,   Kūpers Endrūss un Marta Milansa kā Batsona audžuvecāki  un Džimons Honsū kā burvis Šezams, kas nodeva Batsonam savas spējas. Filmas filmēšana sākās Toronto un noslēdzās,   lielākā daļa filmas tika filmēta Pinewood Toronto Studios studijā, kā arī vairākās pilsētas vietās. Filmas "Šezam!" pirmizrāde Ziemeļamerikā notika.
Filmas darbība norisinās pēc filmas "Taisnības līga" notikumiem. Ļaundaris Mister Mind tiek parādīts pēctitru ainā.
"Plēsīgie putni" (2020)
Pēc filmas "Pašnāvnieku vienība" notikumiem Arle Kīna izšķīrās ar Džokeru. Kad jauna meitene Kasandra Keina, nonāk pie dimanta, kas pieder Gotemas kriminālajai autoritātei Melnai Maskai, Arle Kīna apvieno spēkus ar Melno Kanārijputniņu, Mednieci un Renē Montoju, lai viņu aizstāvētu.
2016. gada novembrī tika noslēgts līgums ar Kristīnu Hodsoni par scenārija izveidi filmai "Plēsīgie putni", kuras pamatā ir tāda paša nosaukuma sieviešu supervaroņu komanda. 2018. gada aprīlī Warner Bros. par režisori izvēlējās Ketiju Janu, bet producenti bija Margota Robija, Sjū Krolla un Braiens Ankless. Robija atgriezās Arles Kīnas lomā no filmas "Pašnāvnieku vienība". Filma ir pirmā R reitinga kinofilma franšīzē, un tai bija mazāks budžets salīdzinot ar lielāko daļu franšīzes filmu. Galveno lomu atveidoja Robija, pārējās sieviešu komandas lomas atveidoja Marija Elizabete Vinsteda (Medniece), Džērnija Smoleta-Bella (Melnais Kanārijputniņš), Rozija Peresa (Renē Montoja), Ella Džeja Basko (Kasandra Keina). Filmas galvenais antigonists ir Melnā Maska, ko atveido Jūens Makgregors, savukārt Kriss Mesīna atveido Viktoru Zasu. Darbs pie filmas izveides sākās 2018. gada jūlija beigās. Filmēsana sākās Losandželosā un ilga līdz. 2018. gada novembrī Robija atklāja filmas pilno nosaukumu "Plēsīgie putni (un kādas Arles Kīnas brīnumpasakainā emancipācija)". Filmas "Plēsīgie putni" pasaules pirmizrāde notika Londonā, bet kinoteātros to sāka demonstrēt. Nedēļu pēc filmas iznākšanas tās nosaukumu nomainīja uz "Arle Kīna: Plēsīgie putni" (Harley Quinn: Birds of Prey), lai kinomīļiem būtu vieglāk saprotams par ko ir šī filma.
Filmas darbība norisinās pēc filmas "Pašnāvnieku vienība" notikumiem
"Brīnumsieviete 1984" (2020)
1980. gados Aukstā kara laikā Daiena Prinsa nonāk konfliktā ar Padomju Savienību un sastopas ar diviem iespaidīgiem ienaidniekiem — Čītu un Meksvelu Lordu.
2017. gada jūnijā Džefs Džonss un Petija Dženkinsa sāka darbu pie "Brīnumsievietes" turpinājuma. Jūlijā Džonss strādāja pie scenārija. Tajā pašā mēnesī, Sandiego Comic-Con ofilciāli tika paziņots par turpinājuma izveidi. Gadota atgriezās Brīnumsievietes lomā. Septembrī, Dženkinsa parakstīja filmas režisores līgumu, un nolīga Deividu Kallahamu kopā ar Džonsu strādāt pie scenārija. Filmas darbība norisinās 1980. gados Aukstā kara laikā. Dženkinsa pavēstīja, ka filma, tāpat kā tās iepriekšējā daļa, būs mīlas stāsts, bet ar jaunām mīlas interesēm. Sagatavošanās process sākas 2017. gada decembra sākumā. 2018. gada martā, Kristena Viga tika izvēlēta filmas galvenās antagonistes Barbaras Ennas Minervas / Čītas lomai, un Pedro Paskāls izvēlēts Meksvella Lorda lomai. Filmēšana sākās Vašingtonas un Ziemeļvirdžīnijas apkārtnēs. Citas filmēšanas lokācijas bija Warner Bros. studijā Līvensdenā, Apvienotā Karalistē, kā arī Tenerifes un Fuerteventuras salās Spānijā. Filmas "Brīnumsieviete 1984" pirmizrāde Ziemeļamerikā notika, pēc tā, kad filmas pirmizrāde tika atlikta saistībā ar COVID-19 pandēmiju. Pirmizrāde notika vienlaikus kinoteātros un straumēšanas servisā HBO Max.
Kaspersky Lab
Kaspersky Lab ir uzņēmumu grupa ar pārvaldītājsabiedrību Apvienotajā Karalistē un digitālo infrastruktūru, kas tiek migrēta uz Šveici. Tai ir izpētes/izstrādes centri un drošības eksperti visā pasaulē: Eiropā, Krievijā, Japānā, ASV, Izraēlā, Austrālijā, Dienvidkorejā, Tuvajos Austrumos un Latīņamerikā. Kopš 1997. gada Kaspersky Lab rada aizsardzības risinājumus un pakalpojumus lielām korporācijām, maziem un vidējiem uzņēmumiem, kā arī mājas lietotājiem. Kaspersky Lab darbojas gandrīz 200 pasaules valstīs un teritorijās; tās tehnoloģijas aizsargā vairāk nekā 400 miljonus lietotāju visā pasaulē.
Elkoņdūdas
Elkoņdūdas (ga, en, no uilleann — 'elkoņa') ir dūdu paveids, kuru mūsdienu forma radās 18. gadsimta sākumā. Tās veido ādas maiss, ar kreisās rokas elkoni darbināmas plēšas, melodijas stabule, trīs burdona stabules un trīs ar labās rokas elkoni darbināmi regulatori — paralēli nostiprinātas stabules ar vārstiem, ko piespiežot rada īsas akordveida skaņas, ar ko papildina burdona skaņu.
Elkoņdūdas bija izplatītas ceļojošo dūdinieku vidū, kas muzicēja pilsētu laukumos, gadatirgos un dažādos citos svētkos. Viens no slavenākajiem pēdējiem ceļojošajiem elkoņdūdu spēlētājiem bija Fēlikss Dorans.
Vienmēr jā
"Vienmēr jā" (en) ir 2008. gada ASV komēdija, kuras režisors ir Peitons Rīds. Galvenās lomas atveido Džims Kerijs, Zoja Dešanela, Bredlijs Kūpers, Džons Maikls Higinss un Terenss Stemps. Filmas pirmizrāde notika Londonā.
Duntes skola
Duntes skola ir ciems Limbažu novada Liepupes pagastā. Atrodas pagasta dienvidu daļā 1 km no pagasta centra Mustkalniem, 36 km no novada centra Salacgrīvas un 68 km no Rīgas. Apdzīvotā vieta veidojusies ap bijušo Duntes skolu, kuras 1867. gadā celtajā ēkā šobrīd atrodas viesnīca «Meke».
Apdzīvotā vieta atrodas pie autoceļa A1 (Rīga (Baltezers)—Igaunijas robeža (Ainaži)).
Viktors Dāle
Viktors Dāle (1888-1960) bija latviešu advokāts, Latvijas brīvības cīņu laikā virsleitnants un kara tiesas prokurors (1919). Bijis Tautas padomes loceklis (substitūts) no Latviešu Nacionāldemokrātu partijas. Latvijas Republikas Finanšu ministrijas vecākais juriskonsults, vēlāk Kara tiesas priekšsēdētājs un Rīgas apgabaltiesas priekšsēdētājs (1944). Viens no 1944. gada 17. marta Latvijas Centrālās padomes memoranda parakstītājiem.
Olaines 2. vidusskola
'''Olaines 2. vidusskola''' ir vispārizglītojoša skola Olainē, kas atrodas Skolas ielā 1.
Vēsture
Olaines 2. vidusskola uzsāka darbību 1976. gadā, kad to atdalīja no Olaines 1. vidusskolas ar latviešu mācību valodu. 2020./2021. mācību gadā skolā bija nokomplektētas 29 klases un viena pirmsskolas klase (24 bērni), kopā 744 skolēni. Sākumskolā strādāja 2 pagarinātās dienas grupas. Skolā strādāja 64 skolotāji, 5 interešu izglītības skolotāji un 36 tehniskie darbinieki, kā arī psihologs, sociālais pedagogs, logopēds, speciālais pedagogs, medmāsa un pedagoga palīgi.
Džūnio Fedregīni
Džūnio Fedregīni (it; dzimis, miris ) bija itāļu paukotājs, startējis 1900. gada vasaras olimpiskajās spēlēs Parīzē.
Fedregīni 1900. gada Parīzes olimpiskajās spēlēs startēja trijās paukošanas disciplīnās — paukošanā ar floreti, paukošanā ar špagu un paukošanā ar zobenu. Paukošanā ar floreti un špagu viņš startēja pirmajā kārtā, savukārt paukošanā ar zobenu viņš pārvarēja ceturdaļfināla kārtu, taču pusfināla kārtā savā grupā palika dalītajā 5./8. vietā un nekvalificējās finālam.
Venēciešu valoda
Venēciešu valoda (łéngua vèneta) ir romāņu valoda, kurā galvenokārt runā Itālijas ziemeļos esošajos Veneto un Friuli-Venēcijas Džūlijas reģionos. Tradicionāli tā tiek uzskatīta par itāļu valodas dialektu, lai gan ne visi speciālisti par to ir vienisprātis. Daudz venēciešu valodas pratēju dzīvo Brazīlijā. Pēc Ethnologue datiem 2000. gadā venēciešu valodu prata aptuveni 6,23 miljoni, no kuriem 2,18 miljoni dzīvo Itālijā, 4 miljoni Brazīlijā un 50 tūkstoši Horvātijā.
Hanija
Hanija (el, vec) ir otra lielākā pilsēta Krētā, Hanijas reģionālās vienības administratīvais centrs. Tā atrodas salas ziemeļkrastā, apmēram 70 km attālumā uz rietumiem no Retimno un 145 km uz rietumiem no Iraklijas, kā arī 40 km attālumā no salas rietumu krasta līnijas.
Hanijas pilsētu var iedalīt divās daļās: vecpilsēta un modernā pilsēta, kas ir lielāka. Vecpilsēta atrodas pie vecās ostas, ap kuru ir izstrādāta visa pilsētas teritorija. Agrāk ap to ir bijis venēciešu nocietinājums, kas būvēts 1538. gadā, no kura austrumu un rietumu daļas ir saglabājušās. Dienvidos vespilsētu turpina modernā pilsēta, bet ziemeļos tās fiziskā robeža ir jūra.
Modernā pilsēta
Modernā pilsētas daļa ir tā, kurā lielākā daļa iedzīvotāju dzīvo un strādā. Tā ir mazāk tradicionāla nekā vecpilsēta, taču tajā arī ir šarmantas vietas ar vēstures garšu. Vecākais rajons modernajā pilsētā ir Nea Hora (nozīmē "Jauna Valsts"). Tam ir gleznaina apkārtne, ar šaurām ieliņām, kas ved uz mazo zvejnieku ostu.
Dagnija Dreika
Dagnija Dreika (arī Dagnija Dreika-Matule; dzimusi Rīgā) ir latviešu rakstniece, tulkotāja.
Biogrāfija
Tēvs ir arhitekts. No 1966. līdz 1969. gadam mācījusies Liepājas lietišķās mākslas vidusskolā, pēc tam izglītību ieguvusi Rīgas 50. vidusskolā. 1980. gadā absolvējusi Latvijas Universitātes Svešvalodu fakultātes Franču valodas un literatūras nodaļu. 1989. gadā studējusi horvātu valodu Zagrebā. Liepājā strādājusi par pastnieci, grāmatvedi, Rīgā bijusi mašīnrakstītāja, redaktore Latvijas Zinātņu akadēmijas Fundamentālajā bibliotēkā.
20. gadsimta 70. gados sākusi profesionāli nodarboties ar rakstniecību. Pirmā publikācija ir dzejolis "Neona gaisma", kas publicēts laikrakstā "Komunists". Dzeja izdota vairākos krājumos, no kuriem pirmais iznāca 1971. gadā. Rakstījusi arī prozu, sarakstījusi vairākas grāmatas bērniem.
Dreika ir tulkojusi darbus latviski no franču, angļu, krievu, spāņu, poļu, bulgāru un horvātu valodas. Tāpat arī viņas dzeja tulkota daudzās valodās (lietuviešu, krievu, franču, angļu, islandiešu, horvātu, serbu, poļu, slovāku un bulgāru). Armēnijā izdots stāstu krājums "Stāsti un sāgas", Lietuvā — prozas un dzejas grāmata "Vēja smiekli".
D. Dreika ir daudzu popmūzikas dziesmu tekstu autore - ar viņas vārdiem dziesmas rakstījuši Raimonds Pauls ("Sikspārņa Fledermauša šūpļadziesma", "Undīne"), Aleksandrs Kublinskis ("Zemeņu lauks"), Boriss Rezņiks ("Pasaule, pasaulīt", "Es neesmu Džeina Fonda", "Tāla uguns", "Karavāna"), Zigmars Liepiņš ("Par pazaudēto laiku"), Imants Paura ("Piezvani man"), Guntis Veits ("Disnejlenda") un citi komponisti.
2004. gadā Dreika saņēma Literatūras gada balvu par Hermana Melvila darba "Mobijs Diks" tulkojumu. Saņēmusi Morisa Karēma balvu.
1982. gadā kļuvusi par Latvijas Rakstnieku savienības biedri, tāpat ir Latvijas Žurnālistu savienības (1992) un Latvijas Autoru apvienības (2000) biedre.
Niedrupe (ciems)
Niedrupe (arī Nīdrupe) ir ciems Viļakas novada Vecumu pagastā. Izvietojies pagasta austrumos 8,9 km no pagasta centra Borisovass, 13,1 km no novada centra Viļakas un 259,5 km no Rīgas.
Apdzīvotā vieta izvietojusies nomaļus no valsts autoceļiem, robežupes ar Krieviju Niedrupītes krastā.
Ante Rebičs
Ante Rebičs (hr; dzimis ) ir Horvātijas futbolists, pussargs, Horvātijas futbola izlases dalībnieks. Kopš 2023. gada spēlē Turcijas futbola Superlīgas komandā Beşiktaş.
Sasniegumi
Eintracht Frankfurt
AC Milan
Barenca sala
Barenca sala (no) ir Norvēģijai piederoša neapdzīvota sala Arktikā, ceturtā lielākā no Svalbāras arhipelāga salām.
Ģeogrāfija
Barenca sala izvietojusies arhipelāga vidusdaļā. Stūrfjords un Džinnevras līcis rietumos un ziemeļos to atdala no Špicbergenas, Frīmena šaurums dienvidos — no Edža salas, bet Olgas šaurums austrumos — no Karaļa Kārļa Zemes. Krasts klinšains, līčains, piekrastē daudz nelielu saliņu un klinšu. 43% no salas teritorijas aizņem Barenca ledājs ar salas augstāko punktu Solveigdumenu (666 m vjl).
Salā valda arktiskais jūras klimats ar tundrai raksturīgo dzīvnieku un augu valsti. Mīt leduslāči, ziemeļbrieži, Dorsta līcī salas ziemeļos ievērojama trīspirkstu kaiju kolonija. Visu salas teritoriju aizņem Dienvidaustrumu Svalbāras dabas rezervāts.
Vēsture
Sala nosaukta holandiešu jūrasbraucēja Vilema Barenca vārdā, kurš vadījis trīs holandiešu Arktikas ekspedīcijas, bet nekad šo salu nav redzējis. To, ka tā ir sala, noskaidroja norvēģu roņu mednieki tikai 19. gadsimta vidū. Līdz tam tika uzskatīts, ka sala ir savienota ar Špicbergenu.
ABS-3A
ABS-3A ir Bermudās reģistrēta uzņēmuma Asia Broadcast Satellite sakaru pavadonis. Palaists 2015. gada martā ģeostacionārajā orbītā. Tas nodrošina sakaru un datu pārraides pakalpojumus Amerikai, Eiropai, Vidējiem Austrumiem un āfrikai.
Leoša Janāčeka Ostravas lidosta
Leoša Janāčeka Ostravas lidosta (cz) ir starptautiska lidosta Čehijas austrumos, 20 kilometrus uz dienvidaustrumiem no Ostravas centra. Lidosta nosaukta čehu komponista Leoša Janāčeka vārdā.
ABS-3A
Kosmiskais aparāts izgatavots uz platformas Boeing 702SP bāzes. Pavadonis apgādāts ar 24 Ku un 24 C joslas raidītājiem. Tā dzinējsistēma ir pilnībā elektriski darbināma (gan galvenais dzinējs gan stabilizācijas dzinēji).
Leoša Janāčeka Ostravas lidosta
Lidostā regulārus pasažieru aviopārvadājumus 2020. gadā nodrošināja aviosabiedrības Onur Air, Polijas aviolīnijas LOT, Ryanair un Smartwings. Visu sezonu lidojumi notiek uz 3 valstīm (Ēģipte, Lielbritānija, Polija), bet sezonāli - vēl uz 4 valstīm (Bulgārija, Grieķija, Spānija, Turcija). 2006. gadā tika atklāts jauns pasažieru terminālis.
ABS-3A
Līgums ar Boeing Satellite Systems par ABS-3A izgatavošanu noslēgts 2012. gada martā.
ABS-3A palaists 03:50 UTC ar nesējraķeti Falcon 9 v1.1 no Kanaveralas zemesraga Gaisa spēku stacijas starta laukuma SLC-40. Ar to kopā startēja sakaru pavadonis EUTELSAT 115 WEST B.
Ģeostacionāro orbītu ABS-3A sasniedza ar saviem dzinējiem. ABS-3A tiks novietots ģeostacionārās orbītas punktā 3° rietumu garuma.
Belgradas Universitāte
Belgradas Universitāte (sr) ir 1808. gadā dibināta universitāte Serbijas galvaspilsētā Belgradā. Senākā un lielākā universitāte valstī.
Universitāti kā Belgradas augstskolu (Београдска Велика школа) 1808. gadā nodibināja serbu sabiedriskais darbinieks Dositejs Obradovičs (Доситеј Обрадовић, 1739 – 1811). Starp 1838. un 1863. gadu tās nosaukums bija Belgradas licejs (Београдски Лицеј), bet 1905. gadā tā ieguva mūsdienu nosaukumu. 1968. gada 2. jūnijā Belgradas universitātē notika studentu demonstrācijas, kas bija pirmās protesta demonstrācijas Dienvidslāvijā pēc Otrā pasaules kara.
Universitātes bijušo un esošo studentu un pasniedzēju vidū ir politiķis Milovans Džilass (Милован Ђилас, 1911 — 1995), politiķis Zorans Džindžičs, atomfiziķis Ratko Janevs (Ратко Jанев, 1939 – 2019), lingvists Vuks Karadžičs (Вук Караџић, 1787 – 1864), zinātnieks Milutins Milankovičs (Милутин Миланковић, 1879 – 1958), politiķis Slobodans Miloševičs, vēsturnieks Georgijs Ostrogorskis, rakstnieks Milorads Pavičs, politiķis Boriss Tadičs, Slovēnijas politiķis Danilo Tirks, politiķis Aleksandars Vučičs, Melnkalnes politiķis Filips Vujanovičs.
Bukers Vašingtons
Bukers Taljaferro Vašingtons (en; dzimis, miris ) bija ASV afroamerikāņu līderis 19. gadsimta beigās un 20. gadsimta sākumā.
Dzimis verdzenes ģimenē, un pēc verdzības atcelšanas ASV pilsoņu kara rezultātā, izvēlējās uzvārdu Vašingtons. 19. gadsimta beigās un 20. gadsimta sākumā ASV Dienvidu štatos arvien lielāku ietekmi guva Džima Krova likumi. 1895. gada 18. septembrī Bukers Vašingtons runā Atlantā izvirzīja t.s. Atlantas kompromisu, kura būtība — melnādainie amerikāņu nepretendē uz politisko varu, bet baltādainie nodrošina tiem pamatizglītību un tiesu.
Bukera Vašingtona ietekmes bāze bija viņa dibinātā melno mācību iestāde Taskigī universitāte Alabamā. 1901. gadā publicēja autobiogrāfiju Up from Slavery. Ar Bukeru Vašingtonu, kas politiski bija tuvāks ASV Republikāniskajai partijai, mēdza konsultēties prezidenti Teodors Rūzvelts un Viljams Tāfts. Vašingtons spēja piesaistīt afroamerikāņu izglītības finansēšanā līdzekļus no daudziem tā laika vadošiem ASV uzņēmējiem, tostarp Endrū Kārnegija, Viljama Tāfta, Džona Rokfellera un Džordža Īstmena.
Cildenā atmatene
Cildenā atmatene (Agaricus augustus, agrāk arī Psalliota perrara) ir liela Latvijā reta atmateņu dzimtas sēne, kuras augļķermeņi ir ēdami.
Augšanas apstākļi
Nedzīvās zemsedzes saprotrofe. Aug grupās no jūlija līdz septembrim parasti dažādu tipu mežos, visbiežāk zem eglēm, bieži ceļmalās un citās vietās ar bojātu augsnes zemsedzi. Sastopama arī citās trūdvielām bagātās augsnēs - parkos un uz komposta kaudzēm.
Gunārs Asaris
Gunārs Asaris (dzimis, miris ) bija latviešu arhitekts, Rīgas pilsētas galvenais arhitekts (1971–1998), vēlāk Rīgas Politehniskā institūta docētājs.
Cildenā atmatene
Barības vērtība
Ēdama bez iepriekšējas novārīšanas. Augstās vērtības dēļ tiek audzēta arī mākslīgi. Tomēr jāatceras, ka katram konkrētam cilvēkam var izrādīties alerģija uz kādu konkrētu vielu kādā sēņu sugā un pārbaudei pirmajā reizē vēlams to apēst nelielā daudzumā. Tāpat bez jebkādas alerģijas iespējama saindēšanās ar sēnēm, kas augušas piesārņotā vidē, kādā atmatenes nereti sastopamas. Bieži sēņodiņu "satārpota".
Gunārs Asaris
Dzīvesgājums
Dzimis 1934. gadā Rīgā Konstantīna Asara un viņa sievas Hildas, dzimušas Vassermanes, ģimenē.
Cildenā atmatene
Līdzīgās sugas
Cildenā atmatene pieder pie dzeltējošo atmateņu grupas, kuras ir lielas, dzeltē iespiedumu vietās un ar to atšķiras no citām atmatenēm. Vēl šai grupā ietilpst tāpat ēdamās dzeltējošā atmatene, tīruma atmatene, krīta atmatene, dižsporu atmatene, sajaukšanai ar kurām ir tīri zinātniska nozīme, un dzeltējoša ir citā grupā iekļautā indīgā atmatene, kuras mīkstums, īpaši kātiņa pamatnē, griezuma vietā koši dzeltē daudz stiprāk nekā citām atmatenēm un kurai ir nepatīkama smaka. Cildenā atmatene parasti visvairāk atšķiras ar cepurītes zvīņu krāsu, lapiņu krāsu, kuras jaunībā parasti (bet ne vienmēr) nekļūst sārtas, lielumu, plato svārku veida gredzenu un kātiņa dobuma tīmekļaino pildījumu. Mušmires atšķiras no atmatenēm ar savām vienmēr baltajām lapiņām.
Rezņiks
Rezņiks var būt:
Vladimirs Kolokoļcevs
Vladimirs Kolokoļcevs (ru; 1961) ir Krievijas policijas darbinieks, policijas ģenerālis. Krievijas Federācijas Iekšlietu ministrs (no 2012) un Krievijas Federācijas Drošības padomes pastāvīgais loceklis.
Dzīvesgājums
Dzimis 1961. gada 11. maijā Ņižnijlomovā, Penzas apgabalā strādnieka ģimenē. Pēc dienesta Padomju armijā 1982. gadā sāka strādāt ārvalstu vēstniecību milicijas apsardzes vienībā Maskavā. Mācījās PSRS Iekšlietu ministrijas Augstākajā politiskajā skolā (1985—1989) Ļeņingradā, tad atgriezās darbā Maskavas milicijā un strādāja Kriminālizmeklēšanas departamentā. 2007. gada Kolokoļcevu iecēla par Orlas apgabala Iekšlietu pārvaldes vadītāju.
2009. gada septembrī viņš kļuva par Maskavas Galvenās iekšlietu pārvaldes priekšnieku milicijas ģenerālleitnanta dienesta pakāpē (2010). Kā Maskavas policijas priekšnieks Kolokoļcevs cita starpā bija atbildīgs par policijas operācijām protestu laikā pēc parlamenta vēlēšanām 2011. gadā. 2012. gada maijā Vladimirs Putins viņu iecēla par Krievijas Federācijas iekšlietu ministru.
Celtnieks (Kalkūnes pagasts)
Celtnieks ir ciems Kalkūnes pagastā, Augšdaugavas novadā. Atrodas 244 km attālumā no Rīgas.
Ciema apkārtnē atrodas Raiņa māja - muzejs, Dūņu ezers, viesu māja.
Skorsbija līcis
Skorsbija līcis (dk) jeb Kanertitivaks (kl) ir fjordu sistēma Grenlandes austrumu piekrastē. Viens no fjordiem stiepjas iekšzemē 350 kilometru garumā un ir garākais fjords pasaulē. Maksimālais fjordu dziļums ir 1450 metri. Līcis nosaukts vaļu mednieku Skorsbiju vārdā, kas 1822. gadā fjordus iezīmēja eiropiešu kartēs. Fjordus no oktobra līdz jūnijam klāj ledus.
Fjodors Pavlovs
Fjodors Pavlovs (ru; dzimis, miris ) bija Latvijas krievu žurnālists un politiķis. Bijis Tautas padomes biedrs un Satversmes sapulces deputāts.
Biogrāfija
Dzimis Rīgā sīkpilsoņu ģimenē. Mācījies vietējā vācu pamatskolā. Pēc tās beigšanas iestājies Rīgas pilsētas Jekaterinas skolā. Beidzot mācības, skolas pedagogu padome rekomendēja F. Pavlovu par kandidātu stipendijas saņemšanai mācībām Pēterburgas Skolotāju institūtā, taču viņš atteicās no šī priekšlikuma un iestājās privātajos komerczinību kursos.
Divdesmit gadu vecumā F. Pavlovs sāka sadarboties ar vietējās avīzes “Rižskij vestņik” redakciju. Vēlāk līdzdarbojās laikrakstā “Pribaltijskij krai”, kura redakcijas loceklis viņš bija 25 gadus. Sadarbojās arī ar Pēterburgas laikrakstiem “Sin otečestva”, “Birževije vedomosti”, “Russkije vedomosti”, kā arī bija žurnālu “Sudebņije drami”, “Sud i žizņ” korespondents.
Iesaistījās arī pilsētas sabiedriskajā dzīvē. 1908. gadā pēc viņa iniciatīvas un ar viņa piedalīšanos tika izveidota Vecticībnieku savstarpējās palīdzības, labdarības un izglītības biedrība. Gandrīz visus biedrības darbības gadus F. Pavlovs bija tās valdes priekšsēdētājs. Vairākkārt viņu ievēlēja par Krievu palīdzības biedrības, Savstarpējās pabalstīšanas biedrības “Znamja” un Pētera ugunsdzēsēju biedrības priekšsēdētāju.
1. pasaules kara laikā kļuva par privātadvokātu Rīgā. 1917. gada aprīlī F. Pavlovs bija krievu pilsoņu sapulces viens no organizētājiem, viņu ievēlēja par šīs sapulces priekšsēdētāju, un viņa ideja par Rīgas krievu nacionāli demokrātiskas savienības nepieciešamību guva atbalstu.
Kļuvis par Latvijas Republikas pagaidu parlamenta — Tautas padomes — locekli. Divas reizes ievēlēts par Rīgas pilsētas domes deputātu, bija Pārtikas padomes loceklis. 1919. — 1920. gadā F. Pavlovs bija Rīgas Grebenščikova vecticībnieku draudzes padomes priekšsēdētājs, īstenoja ideju par pilsētas pamatskolas (uz bijušās Grebenščikova skolas bāzes) atklāšanu vecticībnieku ģimeņu bērniem.
1920. gada aprīlī F. Pavlovu ievēlēja Satversmes sapulcē no Krievu bezpartijiskās grupas, viņš bija agrārās komisijas loceklis. Lai vienotu krievu iedzīvotāju daļu, F. Pavlovs piedalījās Krievu nacionāli demokrātiskās apvienības nodaļu atklāšanā Daugavpilī, Rēzeknē, Ludzā, Krāslavā. Viņš arī veicināja Daugavpils vecticībnieku draudžu apvienošanos, un iznākumā pilsētā bija atklātas divas pamatskolas vecticībnieku bērniem. 1920. gadā F. Pavlovs piedāvāja plānu izveidot vecticībnieku centrālu orgānu. 1920. gada 4. novembrī Rēzeknē tika sasaukts pirmais Vislatvijas vecticībnieku kongress, kurā ievēlēja Latvijas vecticībnieku Centrālo komiteju. Par Centrālās komitejas priekšsēdētāju gan pirmajā, gan otrajā kongresā 1921. gadā ievēlēja F. Pavlovu. 1923. gadā F. Pavlovs nolēma atjaunot Vecticībnieku savstarpējās palīdzības, labdarības un izglītības biedrības darbību un 1924. gada 10. decembrī tā tika pārreģistrēta ar jaunu nosaukumu “Latvijas Vecticībnieku biedrība”. Par tās valdes priekšsēdētāju ievēlēja F. Pavlovu, šo amatu viņš ieņēma līdz mūža galam 1933. gadā. Piedzīvojis neveiksmi Latvijas Republikas 1. Saeimas vēlēšanās 1922. gada oktobrī, kad par deputātu kļuva vecticībnieks Meletijs Kaļistratovs, F. Pavlovs atgāja sāņus no aktīvās politika un visu uzmanību pievērsa darbībai Latvijas Vecticībnieku biedrībā.
Fjodors Pavlovs aizgāja no dzīves 1933. gada 6. decembrī, apbedīts Rīgā, Ivana kapsētā.
2003. gada Pasaules čempionāts šosejas riteņbraukšanā
2003. gada Pasaules čempionāts šosejas riteņbraukšanā notika Hamiltonā, Kanādā, no 7. līdz 12. oktobrim. Čempionāts sastāvēja no grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm. Tas bija 76. Pasaules čempionāts.
Pēc tam, kad atklājās, ka Deivids Milars lietojis aizliegto preparātu EPO, viņš saņēma divu gadu diskvalifikāciju un Lielbritānijas Riteņbraukšanas federācija viņam atņēma Pasaules čempiona titulu individuālajā braucienā. Pēc šīs diskvalifikācijas UCI par Pasaules čempionu pasludināja Maiklu Rodžersu, sudrabu piešķirot Ūvem Pešelam un bronzu Mihaelam Riham.
457743 Balklavs
457743 Balklavs ir neliels galvenās asteroīdu joslas asteroīds, kuru 2009. gadā LU Astronomijas institūta Astrofizikas observatorijā ar Šmidta teleskopu atklāja šīs observatorijas vadītājs Ilgmārs Eglītis sadarbībā ar Lietuvas Universitātes Teorētiskās Fizikas un Astronomijas institūta darbinieku Kazimiru Černi.
asteroīdam piešķirts radioastronoma, LZA Radioastrofizikas observatorijas (1969—1997) un LU Astronomijas institūta (1997—2005) direktora, populārzinātniskā gadalaiku izdevuma žurnāla "Zvaigžņotā Debess" (1969—2005) atbildīgā redaktora Artura Balklava vārds.
Gravity Recovery and Interior Laboratory
Gravity Recovery and Interior Laboratory jeb GRAIL bija ASV kosmiskā misija Mēness gravitācijas lauka kartēšanai, lai noteiktu tā iekšējo struktūru. Tā ietilpa NASA Discovery programmā un sastāvēja no diviem kosmiskiem aparātiem GRAIL A (Ebb) un GRAIL B (Flow), kuri tika palaisti 2011. gada septembrī.
GRAIL gravitācijas kartēšanas tehnoloģija bija līdzīga tai, ko izmantoja Zemes kartēšanai ar Gravity Recovery and Climate Experiment (GRACE).
GRAIL primārie zinātniskie uzdevumi:
Lidojuma gaita
GRAIL tika palaisti 13:08:52 UTC ar nesējraķeti Delta 7920H-10 no Kanaveralas zemesraga Gaisa spēku stacijas.
21:21 UTC GRAIL-A iegāja Mēness orbītā. Savukārt GRAIL-B Mēness orbītā tika ievadīts 22:44 UTC.
Zinātniskie pētījumi sākti 2012. gada 8. martā. Primārā misija ilga nepilnus trīs mēnešus (89 dienas), līdz 29. maijam, kad tika izslēgti instrumenti. GRAIL misija bija ieplānota starp Mēness aptumsumiem, un 4. jūnijā notika kārtējais aptumsums. sākās septembrī.
Martā misija tika pagarināta vēl uz trīs mēnešiem, kas tika sākta 30. augustā un ilga līdz decembrim.
22:07 UTC tika ieslēgti Ebb dzinēji bremzēšanas manevram, kas ilga 55,8 sekundes. Pēc 16 s tika sākts analoģisks manevrs ar kosmisko aparātu Flow, kas ilga 55,4 s. 22:28:51 UTC Ebb ietriecās Mēness ziemeļpola krātera Goldschmidt tuvumā, vietā ar koordinātām 75,62° ziemeļu platuma un 26,63° rietumu garuma, kura nosaukta šajā gadā mirušās kosmonautes Sallijas Raidas vārdā. 22:29:21 UTC turpat nokrita arī zode Flow.
Viljams Tarstons
Viljams Pols Tarstons (en; dzimis, miris ) bija amerikāņu matemātiķis. 1982. gada Fīldsa prēmijas laureāts par trešās pakāpes varietāšu pētījumiem.
Novoselicja
Novoselicja (uk) ir pilsēta Ukrainas rietumu daļā, Čerņivcu apgabalā, Novoselicjas rajona centrs pie Prutas upes.
Vēsture
Rakstos pirmoreiz minēta 1456. gadā. Atradās Moldāvijas kņazistes sastāvā. No 1812. gada - Krievijas impērijā. No 1828. gada Novoselicja tika sadalīta austriešu un krievu daļā ar robežu par cauri pilsētai tekošo Rokitnas upi. No 1774. līdz 1877. gadam pie pilsētas atradās punkts, kurā satiekas trīs impērijas - Krievijas, Austrijas un Osmaņu impērija. No 1918. līdz 1940. gadam - Rumānijā. 1940. gadā, pamatojoties uz Molotova-Ribentropa paktu, tā iekļāvās PSRS. 1941. gadā, Vācijai iebrūkot PSRS, tā atkal iekļāvās Rumānijā, bet pēc Vācijas sakāves - PSRS. No 1991. gada - Ukrainas pilsēta.
Pihajervs
Pihajervs (et) ir ezers Igaunijā Otepē dienvidrietumu pievārtē. Notece pa Mazo Emajegi uz Vertsjervu.
Stāmerienas pareizticīgo baznīca
'''Stāmerienas Sv. Ņevas Aleksandra pareizticīgo baznīca''' ir pareizticīgo dievnams Gulbenes novada Stāmerienes pagasta centrā Vecstāmerienā.
Vēsture
Senākā koka baznīca celta 1851. gadā pareizticībā pārgājušajiem Stāmerienes muižas pagasta latviešu zemniekiem. Sakarā ar draudzes pieaugumu to pārbūvēja 1866. gadā. Kad arī Stāmerienas muižas īpašnieks Johans Gotlībs Eduards fon Volfs apprecējās ar pareizticīgo Sofiju Potjomkinu, viņš lika veikt jaunas pareizticīgo baznīcas būvi no 1902. līdz 1904. gadam. Boriss un Pauls Volfi apmaksāja kalnu kristālu ielikšanu baznīcas torņu krustos.